ddrg/super_eurlex huggingface dataset:
96/191/EY: Neuvoston päätös, tehty 26 päivänä helmikuuta 1996, Alppien suojelua koskevan yleissopimuksen solmimiseksi (Alppeja koskeva yleissopimus)



Virallinen lehti nro L 061 , 12/03/1996 s. 0031 - 0031



NEUVOSTON PÄÄTÖS, tehty 26 päivänä helmikuuta 1996, Alppien suojelua koskevan yleissopimuksen solmimiseksi (Alppeja koskeva yleissopimus) (96/191/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan yhdessä 228 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että komissio on yhteisön puolesta osallistunut Alppien suojelua koskevan yleissopimuksen solmimiseen tähtääviin neuvotteluihin (Alppeja koskeva yleissopimus); yleissopimus allekirjoitettiin yhteisön puolesta marraskuun 7 päivänä 1991, yleissopimuksen solmiminen on osa yhteisön osallistumista kansainvälisiin toimiin ympäristön suojelemiseksi Euroopan yhteisön ympäristöä koskevasta viidennestä toimintaohjelmasta 16 päivänä joulukuuta 1992 annetun neuvoston päätöslauselman mukaisesti, Alppien suojelu on suuri haaste kaikille jäsenvaltioille Alppialueen taloudellisten, sosiaalisten ja ekologisten ongelmien rajoja ylittävän luonteen takia, tämän vuoksi yhteisön tulisi hyväksyä yleissopimus, ja jotta yleissopimus voisi tulla nopeasti voimaan on tarpeen, että allekirjoittajajäsenvaltiot niin pian kuin mahdollista täydentäisivät yleissopimuksen ratifiointi- ja hyväksymismenettelyt, jotta yhteisö ja nämä jäsenvaltiot voisivat tallettaa ratifioimis- tai hyväksymisvälineensä, ON PÄÄTTÄNYT SEURAAVAA: 1 artikla Alppien suojelua koskeva yleissopimus (Alppeja koskeva yleissopimus) Euroopan yhteisön puolesta. Yleissopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilöt, joilla on valtuudet yhteisön puolesta tallettaa hyväksymisasiakirja Itävallan tasavallan huostaan yleissopimuksen 12 artiklan mukaisesti. Tehty Brysselissä 26 päivänä helmikuuta 1996. Neuvoston puolesta W. LUCCHETTI Puheenjohtaja (1) EYVL N:o C 278, 5.10.1994, s. 8 (2) EYVL N:o C 18, 23.1.1995, s. 426 (3) EYVL N:o C 110, 2.5.1995, s. 1
96/190/EY: Komission päätös, tehty 22 päivänä helmikuuta 1996, päätösten 93/24/ETY ja 93/244/ETY muuttamisesta sekä Aujeszkyn tautia koskevista lisätakeista taudista vapaille alueille tarkoitettujen sikojen osalta Saksassa (ETA:n kannalta merkityksellinen teksti)



Virallinen lehti nro L 060 , 09/03/1996 s. 0029 - 0029



KOMISSION PÄÄTÖS, tehty 22 päivänä helmikuuta 1996, päätösten 93/24/ETY ja 93/244/ETY muuttamisesta sekä Aujeszkyn tautia koskevista lisätakeista taudista vapaille alueille tarkoitettujen sikojen osalta Saksassa (ETA:n kannalta merkityksellinen teksti) (96/190/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna direktiivillä 95/25/EY (2), ja erityisesti sen 9 artiklan 3 kohdan ja 10 artiklan 2 kohdan, sekä katsoo, että Saksa pitää osaa sen alueesta vapaana Aujeszkyn taudista ja on esittänyt komissiolle selventävät asiakirjat direktiivin 64/432/ETY 10 artiklan mukaisesti, kyseisillä alueilla otettiin käyttöön ohjelma Aujeszkyn taudin hävittämiseksi, komission päätöksessä 93/244/ETY (3) vahvistetaan Aujeszkyn tautia koskevat lisätakeet tiettyihin yhteisön alueen osiin, joissa on hyväksytty hävittämisohjelma, tarkoitettujen sikojen osalta sekä luetteloidaan kyseiset alueet liitteessä I, ohjelman katsotaan olleen menestyksekäs taudin hävittämisessä Mecklenburg-Vorpommernista Saksassa; tämä alue on sen vuoksi poistettava päätöksen 93/244/ETY liitteessä I olevasta alueiden luettelosta, Saksan viranomaiset soveltavat sikojen siirtoihin kansallisella alueellaan vähintään tässä päätöksessä määrättyjä sääntöjä vastaavia sääntöjä, ei ole tarpeen vaatia lisätakeita jäsenvaltioilta tai jäsenvaltioiden alueilta, jotka katsotaan Aujeszkyn taudista vapaiksi, komission päätöksessä 93/24/ETY (4), sellaisena kuin se on viimeksi muutettuna päätöksellä 95/51/EY (5), vahvistetaan Aujeszkyn tautia koskevat lisätakeet taudista vapaisiin jäsenvaltioihin tai taudista vapaille alueille tarkoitettujen sikojen osalta sekä luetteloidaan kyseiset alueet liitteessä I, Saksan taudista vapaat alueet on tarpeen lisätä päätöksen 93/24/ETY liitteeseen I, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Lisätään päätöksen 93/244/ETY liitteeseen I sanojen "Thüringen" jälkeen seuraava: "Mecklenburg-Vorpommern" 2. Lisätään päätöksen 93/24/ETY liitteeseen I sanan "Brandenburg" jälkeen seuraava: "Mecklenburg-Vorpommern" 2 artikla Tätä päätöstä sovelletaan 1 päivästä maaliskuuta 1996. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä helmikuuta 1996. Komission puolesta Franz FISCHLER Komission jäsen (1) EYVL N:o 121, 29.7.1964, s. 1977/64 (2) EYVL N:o L 243, 11.10.1995, s. 16 (3) EYVL N:o L 111, 5.5.1993, s. 21 (4) EYVL N:o L 16, 25.1.1993, s. 18 (5) EYVL N:o L 53, 9.3.1995, s. 33
96/183/EY: Komission päätös, tehty 21 päivänä helmikuuta 1996, niiden yhteisön laitosten luettelosta, joille on myönnetty väliaikainen ja rajoitettu poikkeus tuoreen lihan tuotantoa ja kaupan pitämistä koskevista yhteisön erityisistä terveysmääräyksistä tehdyn päätöksen 94/14/EY muuttamisesta (ETA:n kannalta merkityksellinen teksti)



Virallinen lehti nro L 057 , 07/03/1996 s. 0018 - 0032



KOMISSION PÄÄTÖS, tehty 21 päivänä helmikuuta 1996, niiden yhteisön laitosten luettelosta, joille on myönnetty väliaikainen ja rajoitettu poikkeus tuoreen lihan tuotantoa ja kaupan pitämistä koskevista yhteisön erityisistä terveysmääräyksistä tehdyn päätöksen 94/14/EY muuttamisesta (ETA:n kannalta merkityksellinen teksti) (96/183/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon väliaikaisten ja rajoitettujen poikkeuksien myöntämisen edellytyksistä tuoreen lihan tuotantoa ja kaupan pitämistä koskevista yhteisön erityisistä terveysmääräyksistä 29 päivänä heinäkuuta 1991 annetun neuvoston direktiivin 91/498/ETY (1), sellaisena kuin se on viimeksi muutettuna Itävallan, Suomen ja Ruotsin liittymissopimuksella, ja erityisesti sen 2 artiklan 2 kohdan, sekä katsoo, että jäsenvaltiot toimittivat komissiolle luettelon laitoksista, joiden osalta ehdotettiin poikkeusten myöntämistä terveyttä koskevista ongelmista yhteisön sisäisessä tuoreen lihan kaupassa annetun neuvoston direktiivin 64/433/ETY (2), sellaisena kuin se on muutettuna ja konsolidoituna direktiivillä 95/23/EY (3), tietyistä säännöksistä, komissio antoi tämän luettelon päätöksellään 94/14/EY (4), sellaisena kuin se on muutettuna päätöksellä 95/31/EY (5), Itävalta, Suomi ja Ruotsi ovat liittyneet yhteisöön; nämä uudet jäsenvaltiot toimittivat vuorostaan komissiolle luettelon laitoksista, joiden osalta on mahdollista myöntää poikkeus direktiivin 64/433/ETY tietyistä säännöksistä, mainittuun luetteloon on lisättävä nämä laitokset, ja tämän päätöksen määräykset ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään liitteessä luetellut laitokset päätöksellä 94/14/EY annettuun luetteloon. 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 105 (2) EYVL N:o 121, 29.7.1964, s. 2012/64 (3) EYVL N:o L 243, 11.10.1995, s. 7 (4) EYVL N:o L 14, 17.1.1994, s. 1 (5) EYVL N:o L 42, 24.2.1995, s. 44 LIITE Luettelo yhteisön laitoksista, joille on myönnetty väliaikainen ja rajattu poikkeus - neuvoston direktiivi 91/498/ETY >TAULUKON PAIKKA>
96/176/EY: Neuvoston päätös, tehty 26 päivänä helmikuuta 1996, varajäsenen nimeämisestä alueiden komiteaan



Virallinen lehti nro L 051 , 01/03/1996 s. 0051 - 0051



NEUVOSTON PÄÄTÖS, tehty 26 päivänä helmikuuta 1996, varajäsenen nimeämisestä alueiden komiteaan (96/176/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon jäsenten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi toimikaudeksi 26 päivänä tammikuuta tehdyn neuvoston päätöksen 94/65/EY (1), sekä katsoo, että komiteassa on vapautunut varajäsenen paikka Claudio Carnierin erottua, mistä ilmoitettiin neuvostolle 16 päivänä tammikuuta 1996, ja ottaa huomioon Italian hallituksen ehdotuksen, ON PÄÄTTÄNYT SEURAAVAA: Ainoa artikla Bruno Bracalente nimetään alueiden komitean varajäseneksi Claudio Carnierin tilalle tämän jäljellä olevaksi toimikaudeksi eli 25 päivään tammikuuta 1998 saakka. Tehty Brysselissä 26 päivänä helmikuuta 1996. Neuvoston puolesta S. AGNELLI Puheenjohtaja (1) EYVL N:o L 31, 4.2.1994, s. 29
96/243/EHTY: Neuvoston päätös, tehty 25 päivänä maaliskuuta 1996, Kernkraftwerk RWE-Bayernwerk GmbH (KRB) -yhteisyrityksen yhtiöjärjestyksen muutoksen hyväksymisestä



Virallinen lehti nro L 080 , 30/03/1996 s. 0062 - 0063



NEUVOSTON PÄÄTÖS, tehty 25 päivänä maaliskuuta 1996, Kernkraftwerk RWE-Bayernwerk GmbH (KRB) -yhteisyrityksen yhtiöjärjestyksen muutoksen hyväksymisestä (96/243/EHTY) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 50 artiklan, ottaa huomioon komission ehdotuksen, sekä katsoo, että neuvosto on perustanut Kernkraftwerk RWE-Bayernwerk GmbH (KRB) -yhteisyrityksen päätöksellä 63/27/Euratom (1), neuvosto muutti päätöstä 63/27/Euratom päätöksellä 88/446/Euratom (2) ja pidensi yhteisyrityksen yhtiöjärjestyksen voimassaoloaikaa kahdellatoista vuodella vuoteen 2000, jotta KRB saisi toteutetuksi ydinvoimalansa toiminnan täydellisen purkamisen, KRB:n yhtiökokouksen 11 päivänä marraskuuta 1994 tekemä päätös vähentää yhteisyrityksen osakepääomaa sadasta miljoonasta Saksan markasta neljäänkymmeneen miljoonaan Saksan markkaan aiheuttaa muutoksen yhteisyrityksen yhtiöjärjestykseen, ja osakepääoman vähennys ei aiheuta haittaa yhteisyrityksen moitteettomalle varainhoidolle, koska atomivoimalan toiminnan lopettamisen vuoksi yhteisyrityksen toiminta väheni; tämän vuoksi olisi hyväksyttävä vastaavat muutokset yhteisyrityksen yhtiöjärjestykseen, ON TEHNYT TÄMÄN PÄÄTÖKSEN: 1 artikla Hyväksytään tämän päätöksen liitteenä olevat muutokset Kernkraftwerk RWE-Bayernwerk GmbH (KRB) -yhteisyrityksen yhtiöjärjestyksen 4 ja 5 artiklaan. 2 artikla Tämä päätös on osoitettu kaikille jäsenvaltioille ja KRB-yhteisyritykselle. Tehty Brysselissä 25 päivänä maaliskuuta 1996. Neuvoston puolesta G. SALVINI Puheenjohtaja (1) EYVL N:o 93, 22.6.1963, s. 1745/63 (2) EYVL N:o L 222, 12.8.1988, s. 3 LIITE KERNKRAFTWERK RWE-BAYERNWERK GMBH (KRB) -YHTEISYRITYKSEN YHTIÖJÄRJESTYKSEN MUUTOS 1. Korvataan yhtiöjärjestyksen 4 artikla seuraavasti: "4 artikla Osakepääoma Osakepääoma on 40 000 000 DM (neljäkymmentä miljoonaa Saksan markkaa)." 2. Korvataan yhtiöjärjestyksen 5 artikla seuraavasti: "5 artikla Osakkaat Osakkaita ovat: a) Rheinisch-Westfälisches Elektrizitätswerk Energie Aktiengesellschaft, Essen, jonka osuus osakepääomasta on 30 000 000 DM, b) Bayernwerk Aktiengesellschaft, München, jonka osuus osakepääomasta on 10 000 000 DM."
96/224/EY: Neuvoston päätös, tehty 22 päivänä joulukuuta 1995, Euroopan yhteisön ja tiettyjen kolmansien maiden tekstiilituotteiden kauppaa koskevien tiettyjen kahdenvälisten sopimusten väliaikaisesta soveltamisesta (Valko-Venäjä, Unkari, Puola, Romania ja Ukraina)



Virallinen lehti nro L 081 , 30/03/1996 s. 0264 - 0264



NEUVOSTON PÄÄTÖS, tehty 22 päivänä joulukuuta 1995, Euroopan yhteisön ja tiettyjen kolmansien maiden tekstiilituotteiden kauppaa koskevien tiettyjen kahdenvälisten sopimusten väliaikaisesta soveltamisesta (Valko-Venäjä, Unkari, Puola, Romania ja Ukraina) (96/224/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta kahdenväliset sopimukset voimassa olevien tiettyjen kolmansien maiden kanssa käytävää tekstiilikauppaa koskevien kahdenvälisten sopimusten ja pöytäkirjojen muuttamiseksi ja tarvittaessa uusimiseksi, ja kyseisiä kahdenvälisiä sopimuksia olisi sovellettava väliaikaisesti 1 päivästä tammikuuta 1996, kunnes niiden tekemiseksi tarvittavat menettelyt on saatu päätökseen, ja edellyttäen, että sopimuskumppanimaat vastavuoroisesti soveltavat niitä väliaikaisesti, ON PÄÄTTÄNYT SEURAAVAA: Ainoa artikla Tämän päätöksen liitteessä lueteltuja kahdenvälisiä sopimuksia sovelletaan väliaikaisesti 1 päivästä tammikuuta 1996, kunnes ne on muodollisesti tehty, edellyttäen, että sopimuspuolina olevat valtiot vastavuoroisesti soveltavat niitä väliaikaisesti. Parafoitujen sopimusten tekstit ovat tämän päätöksen liitteenä. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja LIITE MAIDEN LUETTELO VALKO-VENÄJÄ UNKARI PUOLA ROMANIA UKRAINA
96/223/EY: Neuvoston päätös, tehty 22 päivänä joulukuuta 1995, Euroopan yhteisön ja tiettyjen kolmansien maiden välisten tiettyjen tekstiilituotteiden kaupasta tehtyjen sopimusten väliaikaisesta soveltamisesta



Virallinen lehti nro L 081 , 30/03/1996 s. 0001 - 0002



NEUVOSTON PÄÄTÖS, tehty 22 päivänä joulukuuta 1995, Euroopan yhteisön ja tiettyjen kolmansien maiden välisten tiettyjen tekstiilituotteiden kaupasta tehtyjen sopimusten väliaikaisesta soveltamisesta (96/223/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 113 artiklan yhdessä 228 artiklan 2 kohdan kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta kirjeenvaihtona tehtyjä kahdenvälisiä sopimuksia tiettyjen kolmansien maiden kanssa käytävää tekstiilituotteiden kauppaa koskevien, voimassa olevien kahdenvälisten sopimusten, järjestelyiden ja pöytäkirjojen muuttamiseksi Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen huomioon ottamiseksi, sellaisena kuin siitä määrätään vuoden 1994 liittymissopimukseen liitetyn liittymisehdoista ja unionin perustamissopimuksen mukautuksista annetun asiakirjan 75, 100 ja 127 artiklassa, ja kahdenvälisiä sopimuksia olisi sovellettava väliaikaisesti 1 päivästä tammikuuta 1995, kunnes niiden tekemiseen vaaditut toimenpiteet on saatettu päätökseen, jollei osapuolina olevien maiden tilapäisestä vastavuoroisesta soveltamisesta muuta johdu, ON PÄÄTTÄNYT SEURAAVAA: 1 artikla Kirjeenvaihtona tehtyjä Euroopan yhteisön ja tämän päätöksen liitteessä lueteltujen asianomaisten kolmansien maiden välisiä kahdenvälisiä sopimuksia voimassa olevien, tiettyjen kolmansien maiden kanssa käytävää tekstiilituotteiden kauppaa koskevien, kahdenvälisten sopimusten, järjestelyjen ja pöytäkirjojen muuttamiseksi Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen huomioon ottamiseksi sovelletaan väliaikaisesti 1 päivästä tammikuuta 1995, kunnes ne on muodollisesti allekirjoitettu, jollei osapuolina olevien maiden vastavuoroisesta soveltamisesta muuta johdu. 2 artikla Parafoitujen sopimusten tekstit ovat tämän päätöksen liitteenä. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja LIITE LISTA MAISTA ALBANIA ARMENIA AZERBAIDZAN GEORGIA KAZAKSTAN LATVIA MOLDOVA VENÄJÄN FEDERAATIO SLOVENIA THAIMAA UZBEKISTAN
96/241/Euratom, EHTY: Komission päätös, tehty 12 päivänä maaliskuuta 1996, Euroopan hiili- ja teräsyhteisön ja Euroopan atomienergiayhteisön sekä Moldovan tasavallan väliaikaisen sopimuksen kaupasta ja kaupan liitännäistoimenpiteistä tekemisestä Euroopan yhteisön, Euroopan hiili- ja teräsyhteisön ja Euroopan atomienergiayhteisön puolesta



Virallinen lehti nro L 079 , 29/03/1996 s. 0029 - 0029



KOMISSION PÄÄTÖS, tehty 12 päivänä maaliskuuta 1996, Euroopan hiili- ja teräsyhteisön ja Euroopan atomienergiayhteisön sekä Moldovan tasavallan väliaikaisen sopimuksen kaupasta ja kaupan liitännäistoimenpiteistä tekemisestä Euroopan yhteisön, Euroopan hiili- ja teräsyhteisön ja Euroopan atomienergiayhteisön puolesta (96/241/Euratom, EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, sekä katsoo, että siihen saakka, kun Brysselissä 28 päivänä marraskuuta 1994 allekirjoitettu kumppanuus- ja yhteistyösopimus tulee voimaan, olisi hyväksyttävä Brysselissä 2 päivänä lokakuuta 1995 allekirjoitettu Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Moldovan tasavallan väliaikainen sopimus kaupasta ja kaupan liitännäistoimenpiteistä, väliaikaisen sopimuksen tekeminen on välttämätöntä erityisesti Euroopan hiili- ja teräsyhteisön perustamissopimuksen 2 ja 3 artiklassa määrättyjen yhteisön tavoitteiden saavuttamiseksi, sopimuksessa ei määrätä kaikista tämän päätöksen soveltamisalaan kuuluvista asioista, ja on kuullut neuvoa-antavaa komiteaa asiasta ja saanut neuvoston suostumuksen, ON PÄÄTTÄNYT SEURAAVAA: 1 artikla Hyväksytään Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Moldovan tasavallan väliaikainen sopimus kaupasta ja kaupan liitännäistoimenpiteistä sekä siihen kuuluvat pöytäkirja ja julistukset Euroopan hiili- ja teräsyhteisön sekä Euroopan atomienergiayhteisön puolesta. Kyseiset asiakirjat ovat tämän päätöksen liitteenä (1). 2 artikla Komission puheenjohtaja tekee väliaikaisen sopimuksen 35 artiklan määräysten mukaisen ilmoituksen Euroopan hiili- ja teräsyhteisön sekä Euroopan atomienergiayhteisön puolesta. Tehty Brysselissä 12 päivänä maaliskuuta 1996. Komission puolesta Hans VAN DEN BROEK Komission jäsen (1) EYVL N:o L 40, 17.2.1996, s. 11 ja 40.
96/238/EY: Komission päätös, tehty 25 päivänä maaliskuuta 1996, klassiseen sikaruttoon liittyvistä tietyistä suojatoimenpiteistä Saksassa tehdyn päätöksen 95/296/EY muuttamisesta toisen kerran (ETA:n kannalta merkityksellinen teksti)



Virallinen lehti nro L 078 , 28/03/1996 s. 0046 - 0046



KOMISSION PÄÄTÖS, tehty 25 päivänä maaliskuuta 1996, klassiseen sikaruttoon liittyvistä tietyistä suojatoimenpiteistä Saksassa tehdyn päätöksen 95/296/EY muuttamisesta toisen kerran (ETA:n kannalta merkityksellinen teksti) (96/238/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan 4 kohdan, sekä katsoo, että Saksan useissa eri osissa ilmenneiden klassisen sikaruton tautipesäkkeiden vuoksi komissio teki klassiseen sikaruttoon liittyvistä tietyistä suojatoimenpiteistä Saksassa ja päätöksen 94/462/EY kumoamisesta 26 päivänä heinäkuuta 1995 päätöksen 95/296/EY (3), joka on viimeksi muutettu päätöksellä 96/141/EY (4), kyseisessä päätöksessä määrätään edellytyksistä Niedersachsenista tietyiltä tarkemmin määritellyiltä alueilta peräisin olevien kesyjen sikojen siirtotarkastuksille, klassisen sikaruton tautipesäkkeitä ei ole ilmoitettu esiintyneen Niedersachsenissa 20 päivän marraskuuta 1995 jälkeen, tietyt siirtotarkastuksiin liittyvät toimenpiteet, jotka on otettu käyttöön kyseisiltä alueilta tulevien kesyjen sikojen osalta, voidaan poistaa parantuneen terveystilanteen vuoksi, klassista sikaruttoa on löydetty villisioista tietyillä alueilla Brandenburgissa, tiettyjä siirtotarkastuksiin liittyviä toimenpiteitä on otettava käyttöön taudin esiintymisalueilla, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 95/296/EY korvaamalla liite I seuraavasti: "LIITE I - Mecklenburg-Vorpommern, seuraavat alkuperäpiirit (Kreise): Parchim, Mecklenburg-Strelitz, Bad Doberan, Güstrow, Müritz, Demmin, Ostvorpommern, Nordvorpommern, Stadtkreise Greifswald, Stralsund ja Rostock. - Brandenburg: seuraavat alkuperäpiirit (Kreise): Ostprignitz-Ruppin ja Prignitz. - Jokainen edellä mainittujen vyöhykkeiden ulkopuolella sijaitseva Kreis, jossa ilmenee uusi tautipesäke. Edellä 1 artiklan 2 kohdassa ja 2 artiklassa tarkoitettuja toimenpiteitä sovelletaan kyseisellä Kreis-alueella 60 päivän aikana viimeisen pesäkkeen ilmenemisestä alkaen. Saksan on ilmoitettava jäsenvaltioille ja komissiolle toteutetuista ja kumotuista toimenpiteistä." 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 182, 2.8.1995, s. 33 (4) EYVL N:o L 32, 10.2.1996, s. 36
96/230/EY: Neuvoston päätös, tehty 19 päivänä maaliskuuta 1996, jäsenen nimeämisestä alueiden komiteaan



Virallinen lehti nro L 077 , 27/03/1996 s. 0029 - 0029



NEUVOSTON PÄÄTÖS, tehty 19 päivänä maaliskuuta 1996, jäsenen nimeämisestä alueiden komiteaan (96/230/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon jäsenten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi toimikaudeksi 26 päivänä tammikuuta 1994 tehdyn neuvoston päätöksen (1), sekä katsoo, että komiteassa on vapautunut jäsenen paikka Peter Radunskin erottua, mistä ilmoitettiin neuvostolle 4 päivänä maaliskuuta 1996, ja Saksan hallituksen ehdotus otetaan huomioon, ON PÄÄTTÄNYT SEURAAVAA: Ainoa artikla Gerd Wartenberg nimetään alueiden komitean jäseneksi Peter Radunskin tilalle tämän jäljellä olevaksi toimikaudeksi eli 25 päivään tammikuuta 1998 saakka. Tehty Brysselissä 19 päivänä maaliskuuta 1996. Neuvoston puolesta W. LUCHETTI Puheenjohtaja (1) EYVL N:o L 31, 4.2.1994, s. 29
96/231/EY: Neuvoston päätös, tehty 19 päivänä maaliskuuta 1996, alueiden komitean kahden varajäsenen nimittämisestä



Virallinen lehti nro L 077 , 27/03/1996 s. 0030 - 0030



NEUVOSTON PÄÄTÖS, tehty 19 päivänä maaliskuuta 1996, alueiden komitean kahden varajäsenen nimittämisestä (96/231/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon komitean varsinaisten jäsenten ja varajäsenten nimeämisestä 26 tammikuuta 1994 alkavaksi ja 25 päivänä tammikuuta 1998 päättyväksi toimikaudeksi 26 päivänä tammikuuta 1994 tehdyn neuvoston päätöksen (1), sekä katsoo, että edellä mainitussa komiteassa on vapautunut kaksi varajäsenen paikkaa Angelo Romanon erottua, josta neuvosto on saanut tiedon 12 päivänä helmikuuta 1996, ja Thomas Mirow'n erottua, josta neuvosto on saanut tiedon 11 päivänä maaliskuuta 1996, ottaa huomioon Italian ja Saksan hallitusten ehdotukset, ON PÄÄTTÄNYT SEURAAVAA: Ainoa artikla 1. Nimetään Silvano Moffa alueiden komitean varajäseneksi Angelo Romanon tilalle tämän jäljellä olevaksi toimikaudeksi eli 25 päivään tammikuuta 1998. 2. Nimetään Knut Nevermann alueiden komitean varajäseneksi Thomas Mirow'n tilalle tämän jäljellä olevaksi toimikaudeksi eli 25 päivään tammikuuta 1998. Tehty Brysselissä 19 päivänä maaliskuuta 1996. Neuvoston puolesta W. LUCHETTI Puheenjohtaja (1) EYVL N:o L 31, 4.2.1994, s. 29